#### Številka: 03217- 9/2013-3

Datum: 26. 11. 2013

**ZAPISNIK**

20. redne seje Odbora za varstvo okolja, ki je bila v torek 26. novembra 2013 s pričetkom ob 16.30 uri v Banketni dvorani, Mestna hiša, Mestni trg 1, Ljubljana.

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani, Mirko Brnič Jager, Marjan Jernej Virant, Metka Macarol Hiti, Jože Horvat ter tajnik odbora Jan Skoberne.

NAVZOČNOST ni napovedal: član meščan Miro Gorenšek.

NAVZOČI OSTALI VABLJENI:

Vodja Oddelka za varstvo okolja Nataša Jazbinšek Seršen s sodelavko Heleno Regina, Nuša Rus za mag. Mirana Gajška vodjo Oddelka za urejanje prostora, Urša Kisovec za mag. Liljano Madjar direktorico Regionalne razvojne agencije Ljubljanske urbane regije in dr. Renata Karba predstavnica Umanotere.

Opravičili so se vodje odelkov Tilka Klančar, mag. Miran Gajšek, David Polutnik, Simona Remih, Bogomira Skvarča Jesenšek, mag. Andrej Orač in predstavnica Umanotere Nina tome..

Na zasedanju je zagotovilo sklepčnost 6 članov odbora.

Člani odbora so pred sejo prejeli gradiva, dosegljiva tudi v elektronski obliki na spletnem naslovu: <http://www.ljubljana.si/si/mol/mestni-svet/seje/2010-2014/85490/detail.html> [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)**.**

Predsednica odbora **Dunja Piškur Kosmač** je pozdravila vse navzoče. Pobude za spremembo predlaganega dnevnega reda ni bilo.

Na glasovanje je bil dan **PREDLOG SKLEPA:**

**Odbor sprejema dnevni red 20. redne seje Odbora za varstvo okolja.**

Navzočih je bilo 7 članov. Za je glasovalo 6 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 19. seje Odbora za varstvo okolja
2. Obravnava gradiva kot zainteresirano delovno telo mestnega sveta pri 4.a točki 30. seje MS MOL, sklicana za 9. december 2013:

**- 4. a) Predlog Odloka o rebalansu proračuna Mestne občine Ljubljana za leto 2013**

1. Predstavitev aktivnosti in priporočil v okviru projekta »Slovenija znižuje CO2, primeri dobrih praks« Umanotera, Slovenska fundacija za trajnostni razvoj (poroča dr. Renata Karba)
2. Pobude in vprašanja

**AD 1**

Potrditev zapisnika 19. seje Odbora za varstvo okolja

**Predsednica odbora je pozvala člane k pripombam.**

**Ker ni bilo pripomb, je bil dan na glasovanje**

**PREDLOG SKLEPA:**

Odbor potrdi zapisnik 19. redne seje Odbora za varstvo okolja.

Navzočih je bilo 6 članov. Za je glasovalo 6 članov. Proti ni glasoval nihče.

Sklep je bil sprejet.

**AD 2**

Obravnava gradiva kot zainteresirano delovno telo mestnega sveta pri 4.a točki 30. seje MS MOL, sklicana za 9. december 2013:

**- 4. a) Predlog Odloka o rebalansu proračuna Mestne občine Ljubljana za leto 2013**

Odbor za varstvo okolja je obravnaval akt kot pristojno delovno telo iz delov gradiva s področij njegove pristojnosti, ki je uvrščen na 30. sejo Mestnega sveta Mestne občine Ljubljana.

Gradivo so predstavili navzoči predstavniki mestne uprave, vodja Vodja Oddelka za varstvo okolja Nataša Jazbinšek Seršen, Nuša Rus za mag. Mirana Gajška vodjo Oddelka za urejanje prostora.

Člani odbora so podali svoja stališča in postavili vprašanja na katera so prejeli odgovore.

Po zaključeni razpravi je odbor sprejel

**SKLEP:**

**Odbor za varstvo okolja se je seznanil s Predlogom Odloka o rebalansu proračuna Mestne občine Ljubljana za leto 2013 in ga podpira v delih iz pristojnosti odbora za sprejem na seji mestnega sveta.**

Navzočih je bilo 6 članov. Za je glasovalo 5 članov. Proti ni glasoval nihče.

Sklep je bil sprejet.

* **Poročilose posreduje pristojnemu Odboru za finance.**

**AD 3**

Predstavitev aktivnosti in priporočil v okviru projekta »Slovenija znižuje CO2, primeri dobrih praks« Umanotera, Slovenska fundacija za trajnostni razvoj

Člani odbora so prejeli nekaj gradiv, zlasti gradiva, ki so prejeta s strani Umanotere že z gradivi prejšnjih sej odbora in pa spletno povezavo preko katere so se lahko člani odbora sprotno seznanjali z aktivnostmi Umanotere. V obdobju zadnjih dveh let so se nekateri člani odbora in sodelavci mestne uprave udeležili nekaterih s strani Umanotere organiziranih ogledov dobrih praks v okviru projekta »Slovenija znižuje CO2« skupaj z drugimi udeleženci iz Slovenije, tako iz gospodarstva kot tudi iz univerz, državnih inštitucij in javnih forumov.

Predstavnica slovenske fundacije Umanotera, dr. Renata Karba, je predstavila dejavnost te fundacije in zaključne rezultate projekta Slovenija znižuje CO2, katerega izvajalka je bila skupaj z drugimi strokovnjaki. Ti so pripravili zaključni izbor projektov, 13 primerov uspešnih dobrih praks, ki jih je podrobno predstavila. Posebej je pohvalila projekt »Trajnostna mobilnost«, izbran projekt Mestne občine Ljubljana, ki je uspešno zaključen v letu 2013. Uvodno je poudarila, da gre pri izbranih projektih za dobro prakso z močnm socialnim učinkom, rezultate, da pa jih bodo javno objavili. Zaključno poročilo so izvedli v Državnem svetu 26. novembra 2013. Tu je šlo za zaključni dogodek projekta [Slovenija znižuje CO2: znanstvena spoznanja, dobre prakse in odzivi politike](http://www.slovenija-co2.si/upload/vabilo_zakljucni_co2_link.pdf). Na programu je bila tudi moderirana razprava, kako lahko povežemo izkušnje iz prakse z načrtovanjem ukrepov politike na nacionalni in lokalni ravni.

Predstavili so še izsledke projekta [Slovenija znižuje CO2 – dobre prakse](http://start-id.com/nLog/newsletter-80/user-54573/url-1977/), pa tudi peto poročilo Medvladnega odbora za podnebne spremembe (IPCC) ter proces priprave in dispozicije Operativnega programa zmanjševanja toplogrednih plinov do leta 2020.

V razpravi je povzela k tem strokovno stališče Oddelka za varstvo okolja vodja Nataša Jazbinšek Seršen in navedla aktivnosti oddelka v tej smeri. Člani odbora so prav tako predstavili svoja mnenja, postavili vprašanja in razpravljali.

Po obravnavi točke je sprejel

**Zaključek:**

Odbor za varstvo okolja se je seznanil z aktivnostmi in priporočili v okviru projekta »Slovenija znižuje CO2, primeri dobrih praks« Umanotera, Slovenska fundacija za trajnostni razvoj.

**AD 4**

Pobude in vprašanja

Člani odbora niso razpravljali.

S tem je bil izčrpan dnevni red 20. seje odbora, ki jo je zaključila predsednica ob 18.15 uri.

Zapisala

*Jan Skoberne Dunja Piškur Kosmač*

Višji svetovalec I. Predsednica